Die Bruin Deeltjie deur Awesumrowend | Bydraes | Woes - Kreatiewe platform vir Afrikaans
Titel: Die Bruin Deeltjie
Partykeer lei ‘n man aan ‘n ernstige nommer twee noot. Dit kan wees oor jy jouself oorvreet het by ‘n buffet die voorige aand of net ‘n slegte geval van die gietergat. Die oorsaak maak nie veel saak nie, want as jy by die huis in gehardloop kom met die mentaliteit van ‘n diesel lokomotief is dit die laaste ding waaraan jy dink, en soos jy badkamer toe storm word ‘n koffie tafel/hond/kat ‘n slagoffer van die resies tussen jou en jou agterent se vermoë om te knyp. Wat gebeur as jy die badkamer bereik is tussen jouself en die loodgieter. Jou verligting is dalk groot, maar as jy na die witgoud begin soek en al wat jy sien is die bruin gees van dit wat eens op ‘n stadium ‘n floreerende toilet papier rol was, kyk jy egter na ‘n universiële dillema. Jy soek dringend na ‘n spaar rol, jy waggel wydsbeen met jou broek op jou knee na elke kas in die badkamer net om teleurgestel te word. Die realiteit begin jou in haal.
Jy weet jy het drie keuses.
1. Waggel in die gang af tot by die spens of ander badkamer op soek na jou verlossing. Diep in jou hart ondersoek jy die moontlikheid dat jy mense gaan raakloop oppad soontoe. “Wel,” se jy vir jouself “die kans dat ek vreemde mense gaan raakloop is skaars, en my familie sal verstaan…”, maar vir die tweede keer daai dag haal die realiteit jou in, jou familie is die laaste mense wat jou op so swak oomblik mag sien, hulle gaan dit nog nooit vergeet nie, hulle sal die storie oor en oor vertel totdat hy soos 'n oorwerkde slaaf sy finale asem uitblaas in 'n poging om net nog een maal sy meesters te vrede te stel. Nee, beweeg maar oor na opsie twee toe.
2. Skree jou longe bars vir hulp. Maar is dit manlik? Dalk…as jou ma nog jou korsies vir jou moet afsny want jou tandvleis kry seer, ja dalk as jy nog dink jy tekkies se grip bepaal hoe gevaarlik jou vuiste is (in my kleuterskool het dit so gewerk, moenie vra hoekom nie, maar nuwe tekkies het een keer twee weke van sosio-politiese vryheid en verowering vir my beteken.). Ja, selfs as jy sopas ‘n skuinsel van bruinerige hare op jou lip begin merk het, kon jy dalk nog skree vir hulp, maar as jy so harde baard is soos wat jy dink jy is, weet jy jy kan dit nie bekostig nie. Jy het net een opsie oor…
3. Jou oë word deur desperasie terug geryf na die bruin karton van wat in beter dae jou reding beteken het…Dalk het die afgetrede gees nog een ego om te red…Dalk is dit die rede hoekom nog ‘n boom moes dood gaan… Uit respek vir daai boom, sal jy, nee, MOET jy…
Bewend strek jy jou hand uit, maar as jy eers daai bruin karton vasvat word jy herinner aan ou vriendskappe van tevore! Ja jy was al hier! Jy het dit al tevore hier uit gemaak! Dit is NIE hoe jy gaan op eindig nie!
‘n Paar minute later bars jou longe…die bruin karton kan ook maar net soveel doen.
Vriende, dit gaan ook so in die lewe, jy gaan met jou broek op jou kneë gevang word, en jy gaan na jou laaste hoop moet gryp, en jy gaan om hulp moet vra. Maar as jy oor ‘n paar minute uit daai badkamer uit stap, weet jy, jy is ‘n sterker mens.
Liefde Genade Vergifnis Die lewe Die dood Geluk Ongeluk Kinders Bejaardes Ouers Frustrasie Huwelik Eg Suid Afrikaans Familie Liggaamlik Die wet Ongeskik Regering Politiek Skool Werk Universiteit Godsdiens Kerk Toerisme Diens Verhoudings Die natuur Alkohol vriende Geld Vrouens Mans Pyn Sport Avontuur Sosiale kommentaar Diere Humor Kuns Inspirerend Dankbaarheid Fantasie Verlange Behoefte Vreugde Hoop Onskuld Seeninge Spiritueel Begeerte Hunkering